**Ministru kabineta noteikumu projekta “Grozījumi Ministru kabineta 2007.gada 27.novembra noteikumos Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību”” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| I. Tiesību akta projekta izstrādes nepieciešamība | | | | |
| 1. | Pamatojums | | Ministru kabineta noteikumu projekts “Grozījumi Ministru kabineta 2007.gada 27.novembra noteikumos Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību”” (turpmāk – projekts) izstrādāts, lai īstenotu Ministru kabineta 2006.gada 31.janvāra noteikumos Nr.92 “Noteikumi par valsts budžeta un pašvaldību budžetu izdevumu atlīdzināšanas apmēru un kārtību, nodrošinot ārstēšanu, rehabilitāciju, tehniskos palīglīdzekļus un pensiju un pabalstu izmaksu” 9.punktā noteikto par valsts budžeta līdzekļu, kas izlietoti cietušo personu ārstēšanai vai medicīniskajai rehabilitācijai, atlīdzināšanu valsts budžetā. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta 2006.gada 31.janvāra noteikumi Nr.92 “Noteikumi par valsts budžeta un pašvaldību budžetu izdevumu atlīdzināšanas apmēru un kārtību, nodrošinot ārstēšanu, rehabilitāciju, tehniskos palīglīdzekļus un pensiju un pabalstu izmaksu” nosaka kārtību un apmēru, kādā apdrošinātājs vai biedrība "Latvijas Transportlīdzekļu apdrošinātāju birojs" atlīdzina valsts budžeta un pašvaldību budžetu izdevumus, kas radušies, nodrošinot cietušās personas ārstēšanu, rehabilitāciju, tehniskos palīglīdzekļus un pensiju un pabalstu izmaksas. Viens no atlīdzināmo izdevumu veidiem saskaņā ar minēto noteikumu 2.5 apakšpunktu, ir situācijā, ja valsts budžeta līdzekļi izlietoti cietušās personas – Iekšlietu ministrijas sistēmas vai Tieslietu ministrijas Ieslodzījuma vietu pārvaldes darbinieka ar speciālo dienesta pakāpi – ārstēšanai vai medicīniskajai rehabilitācijai par Iekšlietu ministrijas veselības un sporta centra budžeta līdzekļiem. Minētais noteikumu 9.punkts nosaka, ka valsts budžeta līdzekļus, kas izlietoti cietušo personu – Iekšlietu ministrijas sistēmas vai Tieslietu ministrijas Ieslodzījuma vietu pārvaldes darbinieku ar speciālo dienesta pakāpi – ārstēšanai vai medicīniskajai rehabilitācijai, par kuru samaksu ir veicis Iekšlietu ministrijas veselības un sporta centrs no tam piešķirtajiem valsts budžeta līdzekļiem, apdrošinātājs vai biedrība "Latvijas Transportlīdzekļu apdrošinātāju birojs” valsts budžetam atlīdzina saskaņā ar Iekšlietu ministrijas veselības un sporta centra iesniegumu un tam pievienotajiem dokumentiem.  Šobrīd Iekšlietu ministrijas veselības un sporta centrs nesaņem informāciju par gadījumiem, kad ceļu satiksmes negadījumos cietuši Iekšlietu ministrijas sistēmas iestāžu vai Tieslietu ministrijas Ieslodzījuma vietu pārvaldes darbinieki ar speciālo dienesta pakāpi. Tādējādi, tā kā Iekšlietu ministrijas veselības un sporta centram nav informācijas, kuras personas ir cietušas ceļu satiksmes nelaimes gadījumos, šobrīd nav iespējams veikt turpmākas darbības, lai atbilstoši Ministru kabineta 2006.gada 31.janvāra noteikumos Nr.92 “Noteikumi par valsts budžeta un pašvaldību budžetu izdevumu atlīdzināšanas apmēru un kārtību, nodrošinot ārstēšanu, rehabilitāciju, tehniskos palīglīdzekļus un pensiju un pabalstu izmaksu” paredzētajam veiktu valsts budžeta līdzekļu atlīdzināšanu.  Ministru kabineta 2007.gada 27.novembra noteikumu Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību” 1.3 apakšpunkts paredz, ka minētajos noteikumos ir noteikta kārtība, kādā tiek izmantoti informācijas sistēmas dati un notiek datu apmaiņa, bet 12.punkts paredz, ka Nacionālais veselības dienests, Valsts sociālās apdrošināšanas aģentūra, Sociālās integrācijas valsts aģentūra un Nacionālais rehabilitācijas centrs "Vaivari", īstenojot normatīvajos aktos noteiktās funkcijas, no Iekšlietu ministrijas Informācijas centra saņem noteikumu 2.6 apakšpunktā norādītos datus no iekšlietu informācijas sistēmas Ceļu policijas reģistra datus par Valsts policijā reģistrētajiem ceļu satiksmes negadījumiem.  Sagatavotais projekts paredz, ka Iekšlietu ministrijas Informācijas centrs sniedz Iekšlietu ministrijas veselības un sporta centram datus no iekšlietu informācijas sistēmas Ceļu policijas reģistra datus par Valsts policijā reģistrētajiem ceļu satiksmes negadījumiem. Izveidotā informācijas sistēma ir vienota, tādēļ noteikumu projekts paredz, ka Iekšlietu ministrijas veselības un sporta centrs saņem visus noteikumu 2.6. apakšpunktā norādītos datus, bet ņemot vērā, ka Ministru kabineta 2007.gada 27.novembra noteikumu Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību” 12.punkts paredz datu saņemšanu normatīvajos aktos noteikto funkciju īstenošanai, iestāžu datu apmaiņu plānots veidot tā, ka Iekšlietu ministrijas Informācijas centrs sniedz un Iekšlietu ministrijas veselības un sporta centrs saņem informāciju tikai par ceļu satiksmes negadījumos iesaistītām Iekšlietu ministrijas sistēmas iestādes vai Tieslietu ministrijas Ieslodzījuma vietu pārvaldes amatpersonām ar speciālām dienesta pakāpēm. Pamatojoties uz saņemtajām ziņām, Iekšlietu ministrijas veselības un sporta centrs varētu izvērtēt, par kurām personām segti ārstēšanās izdevumi, un veikt tālākas darbības valsts budžeta līdzekļu atmaksai. | |
| 3. | Projekta izstrādē iesaistītās institūcijas | | Iekšlietu ministrija, Iekšlietu ministrijas veselības un sporta centrs, Iekšlietu ministrijas Informācijas centrs. | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. Iekšlietu ministrijas Informācijas centrs. | |
| 2. | Tiesiskā regulējuma ietekme uz tautsaimniecību un administratīvo slogu | | Sabiedrības mērķgrupām un institūcijām projekta tiesiskais regulējums nemaina tiesības, pienākumus un veicamās darbības, kā arī tiesiskā regulējuma ietekmē administratīvais slogs nemainās. | |
| 3. | Administratīvo izmaksu monetārs novērtējums | | Projekts šo jomu neskar. | |
| 4. | Cita informācija | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Iekšlietu ministrijas veselības un sporta centrs |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | | Cita informācija | | Nav. |

Anotācijas III, IV, V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāres pienākumu

izpildītājs D.Trofimovs

28.05.2015 10.34

872

U.Iskrovs 67829851

Ugis.iskrovs@iem.gov.lv